
GUVERNUL  REPUBLICII  MOLDOVA

HOTĂRÂRE nr. ____

din                                        2026
Chișinău





cu privire la eliberarea unor bunuri materiale din rezervele de stat și de mobilizare 
(existența unor riscuri sporite de cedare a unor diguri ale bazinelor acvatice amplasate pe albia râului Ichel)
------------------------------------------------------------

În temeiul art. 3 alin. (1) lit. a) și art. 10 alin. (1) și alin. (3), art. 16 alin. (1) și alin. (31) din Legea nr. 104/2020 cu privire la rezervele de stat și de mobilizare (Monitorul Oficial al Republicii Moldova, 2020, nr. 178-179, art. 332), cu modificările ulterioare, și art. 19 lit. g) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, Guvernul HOTĂRĂŞTE: 

1. Se aprobă eliberarea, de către Agenția Rezerve Materiale din subordinea Ministerului Afacerilor Interne, cu titlu de deblocare, a bunurilor materiale din rezervele de stat și de mobilizare Inspectoratului General pentru Situații de Urgență, în vederea realizării intervențiilor operative pentru asigurarea protecției populației în contextul existenței unor riscuri sporite de cedare a unor diguri ale bazinelor acvatice amplasate pe albia râului Ichel, în zonele din raioanele Călărași și Ungheni, ca urmare a ploilor torențiale, conform anexei.

2. Inspectoratul General pentru Situații de Urgență va asigura transportarea
și utilizarea bunurilor materiale în cadrul activităților de consolidare a digurilor și
de evacuare controlată a apei din bazinele acvatice.

3. Se alocă, din fondul de rezervă al Guvernului, Ministerului Afacerilor Interne, pentru Agenția Rezerve Materiale, mijloace financiare în sumă de 5 886,7 mii lei, care vor fi utilizate pentru completarea rezervelor de stat și de mobilizare.

4. Ministerul Finanțelor va efectua plata mijloacelor financiare menționate la pct. 3, conform pct. 16 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015.

5. Controlul asupra executării prezentei hotărâri se pune în sarcina Ministerului Afacerilor Interne și a Ministerului Finanțelor.

6. Prezenta hotărâre intră în vigoare la data publicării în Monitorul Oficial al Republicii Moldova.


PRIM-MINISTRU                                              ALEXANDRU MUNTEANU

Contrasemnează:

Ministrul afacerilor interne				 Daniella Misail-Nichitin 

Ministrul finanțelor	Andrian Gavriliță






























Anexă
la Hotărârea Guvernului nr.____/2026


LISTA
bunurilor materiale eliberate, cu titlu de deblocare,
din rezervele de stat și de mobilizare
	Nr.
crt.
	Denumirea bunului material
	Unitatea de măsură
	Cantitatea
	Suma 
(lei)

	Rezervele de stat

	l.
	Sac p.p.530*1000 cu stabilizator UV
	buc.
	20 000
	84 000,00

	2.
	Excavator JCB 3CX (61561474)
	buc.
	1
	1 961 767,00

	3.
	Mini Excavator JCB 8026 CTS:Vin cod:JCB08026VP3292181(site) 64883 
	buc.
	1
	944 975,00

	4.
	Motopompa 14Sh-13 A (1000 m3/h)
	buc.
	1
	1 295 508,80

	Total rezerve de stat:
	4 286 250,80

	Rezervele de mobilizare

	1.
	Motopompă 14Sh-13OA (1200m3/h)
	[bookmark: _GoBack]buc.
	1
	1 600 480,00

	Total rezerve de mobilizare:
	1 600 480,00

	Suma totală:
	5 886 730,80  

	Suma totală, mii lei:
	5 886,7

